CELEX: 32012R1046
Language: hu
Date: 2012-11-08 00:00:00
Title: A Bizottság 1046/2012/EU rendelete ( 2012. november 8. ) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról

9.11.2012   
            
            
               HU
            
            
               Az Európai Unió Hivatalos Lapja
            
            
               L 310/34
            
         A BIZOTTSÁG 1046/2012/EU RENDELETE
   (2012. november 8.)
   az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a statisztikai célú területi egységek nómenklatúrájának (NUTS) létrehozásáról szóló, 2003. május 26-i 1059/2003/EK európai parlamenti és tanácsi rendeletre (1), és különösen annak 5. cikke (5) bekezdésére,
   mivel:
   
               (1)
            
            
               Az 1059/2003/EK rendelet alkotja a regionális osztályozás jogi keretét, annak érdekében, hogy lehetővé váljon az összehangolt regionális statisztikák Unión belüli gyűjtése, összeállítása és terjesztése.
            
         
               (2)
            
            
               Az 1059/2003/EK rendelet 5. cikkének (5) bekezdése értelmében ha a NUTS-osztályozás módosul, az érintett tagállam a korábban továbbított adatok helyettesítése céljából az új regionális bontás idősorait továbbítja a Bizottsághoz. Az idősorok és azok hosszának jegyzékét a Bizottság határozza meg, figyelembe véve, hogy egyáltalán átadhatók-e. Ezeket az idősorokat a NUTS-osztályozás módosításától számított két éven belül kell megadni.
            
         
               (3)
            
            
               A 31/2011/EU bizottsági rendelet (2) a NUTS-osztályozást 2012. január 1-jei hatállyal módosította.
            
         
               (4)
            
            
               Az ebben a rendeletben előírt intézkedések összhangban vannak az európai statisztikai rendszer bizottságának véleményével,
            
         ELFOGADTA EZT A RENDELETET:
   1. cikk
   A mellékletben meghatározott jegyzékkel összhangban a tagállamoknak meg kell küldeniük a Bizottság részére az új regionális bontásra vonatkozó idősorokat.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 154., 2003.6.21., 1. o.
   
      (2)  HL L 13., 2011.1.18., 3. o.
   
      MELLÉKLET
      
         Az egyes statisztikai területek tekintetében meghatározott kezdőévek
      
      
                  Terület
               
               
                  NUTS 2 szint
               
               
                  NUTS 3 szint
               
            
                  Mezőgazdaság – mezőgazdasági számlák
               
               
                  2007 (1)
                  
               
               
                   
               
            
                  Mezőgazdaság – állatállományok
               
               
                  2007
               
               
                   
               
            
                  Mezőgazdaság – növénytermesztés
               
               
                  2007
               
               
                   
               
            
                  Mezőgazdaság – tejtermelés
               
               
                  2010
               
               
                   
               
            
                  Mezőgazdaság – a mezőgazdasági üzemek szerkezete
               
               
                  2007
               
               
                   
               
            
                  Demográfia
               
               
                  1990 (1)
                  
               
               
                  1990 (1)
                  
               
            
                  Foglalkoztatás, munkanélküliség
               
               
                  2005
               
               
                  2005 (1)
                  
               
            
                  Környezet – szilárd hulladék
               
               
                  2004
               
               
                   
               
            
                  Egészségügy – halálozási okok
               
               
                  1994 (1)
                  
               
               
                   
               
            
                  Egészségügy – infrastruktúra
               
               
                  1993 (1)
                  
               
               
                   
               
            
                  Egészségügy – betegek
               
               
                  2000 (1)
                  
               
               
                   
               
            
                  Háztartási számlák
               
               
                  2000
               
               
                   
               
            
                  Információs társadalom
               
               
                  2007 (1)
                  
               
               
                   
               
            
                  Regionális számlák
               
               
                  2000
               
               
                  2000
               
            
                  Tudomány és technológia – K+F kiadások és személyzet
               
               
                  2009
               
               
                   
               
            
                  Idegenforgalom
               
               
                  2004
               
               
                  2004
               
            
         (1)  A továbbítás nem kötelező.